Nye børnehaver på vej

Leon Sebbelin fortæller, at man i Rebild Kommune har relativt mange skoler, børneinstitutioner og dagplejere rundt omkring i kommunen, og at det virker som et godt trækplaster for forældrene, at man kan tilbyde børnepasning relativt tæt på hjemmet.

Men faktisk har de mange børn også givet udfordringer i kommunen.

I de årlige befolkningsprognoser for kommunerne, som ligeledes laves af Danmarks Statistik, stod det nemlig ikke skrevet, at antallet af børn skulle vokse så eksplosivt.

Det har betydet, at man har haft svært ved at finde pladser til alle børn.

- Det viste sig bare, at der var en helt anderledes udvikling i Støvring-området. Nu laver vi vores egen tilpasning af tallene for at vurdere, hvordan det kommer til at gå, fortæller Leon Sebbelin.

For at tage hånd om udfordringerne har kommunen taget første spadestik til en ny børnehave, mens en mere ligger på tegnebrættet, og man er endda klar til at sætte skub i en tredje, hvis der skulle blive behov for det.

Det er investeringer, som kommunen gerne kaste sig ud i, forsikrer borgmesteren.